**2.pielikums**

PROJEKTS

**NOMAS LĪGUMS**

Daugavpilī 2016.gada \_\_.\_\_\_\_\_\_\_\_\_\_\_

**SIA “Daugavpils Olimpiskais centrs”** (reģistrācijas Nr.40003244634, juridiskā adrese: Raiņa iela 31, Daugavpils), tās valdes locekļa \_\_\_\_\_\_\_\_\_\_\_\_\_\_personā, kurš rīkojas pamatojoties uz Statūtiem, turpmāk tekstā **“Iznomātājs”**, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

turpmāk tekstā **“Nomnieks”**, no otras puses, abi kopā „Puses”, pamatojoties uz Daugavpils pilsētas domes 2015.gada 28.decembra lēmumu Nr.570 “Par deleģēšanas līguma noslēgšanu” un 2016.gada 21.janvāra Deleģēšanas līgumu, kas noslēgts starp Daugavpils pilsētas domi un SIA “Daugavpils Olimpiskais centrs” un saskaņā ar Daugavpils pilsētas domes \_\_.\_\_.201\_. rīkotās nomas tiesību izsoles rezultātiem (\_\_.\_\_.201\_. izsoles protokols Nr.\_\_ ), noslēdz savā starpā sekojoša satura līgumu:

**1. Nomas līguma priekšmets**

1.1. Iznomātājs nodod Nomniekam un Nomnieks pieņem lietošanā par maksu nomas objektu – neapdzīvojamās telpas Nr. 92, 93 daļa, 101, 102, 103, 104, 105, 106, 107 daļa (telpu grupas 001 daļa) 87,36 m2 platībā, turpmāk - Telpas, kas atrodas ēkas **Stacijas ielā 45A**, Daugavpilī, otrajā stāvā (būves kadastra apzīmējums 0500 001 6502 001, 14.11.2006. būves kadastrālās uzmērīšanas lieta Nr.05000016502001-01,) un virtuves iekārtas, turpmāk – virtuves aprīkojums.

1.2. Nekustamais īpašums ar kadastra Nr.0500 001 6502 Stacijas ielā 45A, Daugavpilī, reģistrēts Daugavpils pilsētas zemesgrāmatas nodalījumā Nr.4369 uz Daugavpils pilsētas pašvaldības vārda.

1.3. Iznomājamo Telpu atrašanās vieta Nomniekam ir ierādīta un tā atzīmēta šim līgumam pievienotajā Telpu plāna kopijā (skat.pielikumu).

1.4. Nomnieks līdz šā līguma parakstīšanai vizuāli ir iepazinies ar Telpu un virtuves aprīkojuma tehnisko stāvokli, uzskata, ka tie atbilst Nomnieka vajadzībām un apņemas necelt šajā sakarā nekādus iebildumus. Telpas un virtuves aprīkojums tiek nodots lietošanā, pamatojoties uz nodošanas – pieņemšanas aktu, kas ir šā līguma neatņemama sastāvdaļa.

**2. Nomas objekta izmantošanas mērķis**

**un nomas līguma mērķis**

2.1. Telpas izmantošanas mērķis – ēdināšanas pakalpojumu sniegšana.

2.2. Nomas līguma mērķis – ēdināšanas pakalpojumu sniegšanas nodrošināšana.

**3. Nomas līguma termiņš**

3.1. Līgums ir noslēgts uz \_\_\_\_ (\_\_\_\_\_\_\_) gadiem no 2016.gada \_\_. \_\_\_\_\_\_\_\_\_\_\_\_\_\_ līdz 201\_.gada \_\_.\_\_\_\_\_\_\_\_\_\_\_\_\_\_\_\_\_\_\_\_.

3.2. Līgums var tikt pagarināts vienīgi normatīvajos aktos un šajā līgumā paredzētajos gadījumos.

**4. Nomas maksas apmērs, samaksas kārtība**

**un norēķini par saņemtajiem pakalpojumiem**

4.1. Nomnieks, pamatojoties uz 201\_\_.gada \_\_.\_\_\_\_\_\_\_\_\_\_\_\_\_ izsoles rezultātiem, maksā Iznomātājam nomas maksu reizi mēnesī, sekojošā apmērā: \_\_\_\_\_\_ *euro* un PVN (pievienotās vērtības nodokli) atbilstoši Pievienotās vērtības nodokļa likumā noteiktajā apmērā.

4.2. Nomnieks atsevišķi apmaksā komunālo pakalpojumu maksājumus, ieskaitot Iznomātāja norādītajā norēķinu kontā līdzekļus pēc šādiem nosacījumiem:

4.2.1. izdevumus par auksto ūdeni, kanalizāciju - pēc faktiskajiem izdevumiem un attiecīgajā mēnesī spēkā esošajiem pakalpojumu sniedzēja tarifiem, bet, ja atsevišķs skaitītājs nav uzstādīts, maksā fiksēto maksu \_\_\_\_\_\_\_\_\_ *euro* apmērā mēnesī;

4.2.2. izdevumus par elektroenerģiju – pēc faktiskajiem izdevumiem un pēc attiecīgajā mēnesī spēkā esošajiem pakalpojumu sniedzēja tarifiem, bet, ja atsevišķs skaitītājs nav uzstādīts, maksā fiksēto maksu, proporcionāli nomājamai telpu platībai \_\_\_\_\_ *euro*  apmērā mēnesī;

4.2.3. izdevumus par apkuri (ja ir) saskaņā ar pakalpojuma sniedzēja attiecīgajā mēnesī spēkā esošajiem tarifiem proporcionāli nomājamai telpu platībai.

4.3. Par visiem pakalpojumiem, par kuru saņemšanu Nomnieks ir noslēdzis līgumu tieši ar pakalpojumu sniedzēju organizāciju, Nomnieks norēķinās patstāvīgi, bez atlīdzības prasījuma tiesībām pret Iznomātāju. Nomniekam nav tiesību slēgt līgumu par citu pakalpojumu saņemšanu uz laikposmu, kas pārsniedz nomas līguma termiņu.

4.4. Nomnieks apņemas maksāt nekustamā īpašuma nodokli, pamatojoties uz ikgadējo Daugavpils pilsētas domes paziņojumu par nekustamā īpašuma nodokli.

4.5. Nomnieks apņemas desmit darba dienu laikā pēc šā līguma noslēgšanas noslēgt ar Daugavpils pilsētas domi zemes nomas līgumu par zemesgabala 14762 m2 platībā, kadastra Nr.0500 001 6502, Stacijas ielā 45A, Daugavpilī, 8736/482370 domājamo daļu nomu (tālrunis 65404339).

4.6. Nomnieks patstāvīgi apmaksā visus nodokļus, nodevas un iespējamus līgumsodus un soda naudas, kas saistītas ar viņa darbību.

4.7. Nomnieks norēķinās ar Iznomātāju pēc Iznomātāja izsniegtā rēķina par katru iepriekšējo mēnesi līdz nākamā mēneša \_\_\_\_ datumam, ieskaitot nomas maksu, maksu par komunālajiem pakalpojumiem Iznomātāja norādītajā norēķinu kontā bankā.

**5. Nomas maksas pārskatīšanas kārtība**

5.1. Iznomātājam ir tiesības, rakstiski nosūtot nomniekam attiecīgu paziņojumu, vienpusēji mainīt Telpas nomas maksas apmēru bez grozījumu izdarīšanas līgumā:

5.1.1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10%. Nomas maksas paaugstinājumu nosaka, sākot ar trešo nomas gadu atbilstoši Centrālās statistikas pārvaldes sniegtajiem patēriņa cenu indeksiem;

5.1.2.ja saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos, vai ar datumu, kad mainījusies nekustamā īpašuma nodokļa likme vai apmērs, vai nekustamā īpašuma kadastrālā vērtība;

5.1.3. ja normatīvie akti paredz citu nomas maksas apmēru un (vai) nomas maksas aprēķināšanas kartību.

**6 . Nomnieka tiesības un pienākumi**

6.1. Nomnieka tiesības:

6.1.1. netraucēti lietot Telpas visu šā līguma laiku, ievērojot šā līguma noteikumus;

6.1.2. iepriekš rakstveidā saskaņojot ar Iznomātāju un attiecīgajām institūcijām, uzstādīt Telpu ārpusē reklāmu, plāksni ar savu nosaukumu, kā arī izkārtnes, konstrukcijas, zīmes un objektus, kas attiecas uz viņa darbību vai uzņēmējdarbību, ja to būvnieciski ir iespējams izdarīt nebojājot ēkas fasādi (Pilsētplānošanas un būvniecības departamenta Pilsētvides nodaļas tālrunis 654 07786);

6.1.3. savlaicīgi, nepieļaujot maksājumu parāda izveidošanos un pamatojot iemeslus, rakstiski lūgt Iznomātāju izskatīt jautājumu par izmaiņu izdarīšanu atsevišķos šā līguma noteikumos;

6.1.4. uzsākt Telpu un virtuves aprīkojuma lietošanu pēc nodošanas – pieņemšanas akta parakstīšanas.

6.2. Nomnieks apņemas:

6.2.l. izmantot Telpas un virtuves aprīkojumu tikai šajā līgumā noteiktajām vajadzībām un funkcijām;

1. nenodot Telpas apakšnomā bez Iznomātāja rakstiskas piekrišanas;
2. veikt maksājumus līgumos norādītajā kārtībā un termiņos;
3. patstāvīgi un uz sava rēķina iegūt visus nepieciešamos saskaņojumus, atļaujas un citus dokumentus, lai varētu izmantot Telpas šā līguma 2.punktā norādītajam mērķim, ja tāda nepieciešamība rodas šā līguma darbības laikā;
4. izmantot Telpas šā līguma 2.punktā noteiktajiem mērķiem;
5. saskaņot ar Iznomātāju:

6.2.6.1. darba laiku;

6.2.6.3. pasākumu organizēšanu.

1. saudzīgi izturēties pret namīpašumu, kurā atrodas Telpas, kā arī ievērot ugunsdrošības, drošības, sanitāros noteikumus un citus normatīvos aktus vai speciālo dienestu noteiktās prasības, atbildēt Iznomātājam par katru neuzmanību;
2. izmantot Telpas un virtuves aprīkojumu ar pienācīgu rūpību un nepasliktināt to stāvokli, kā arī neveikt un nepieļaut jebkādas darbības, kas aizskartu citu personu likumīgās intereses;
3. patstāvīgi uzkopt Telpasun uzturēt tās tīrībā un kārtībā, kā arī saudzīgi izturēties pret virtuves aprīkojumu. Nomniekam ir pienākums uzturēt Telpas kārtībā visu šā līguma darbības laiku. Nepieciešamības gadījumā Nomniekam Telpās par saviem līdzekļiem jāveic nepieciešamais kosmētiskais remonts bez atlīdzības tiesībām pret Iznomātāju;
4. pēc Iznomātāja pirmā pieprasījuma un abu pušu saskaņotajos termiņos iepazīstināt Iznomātāju ar Telpu un virtuves aprīkojuma izmantošanu, nodrošinot Iznomātājam iespēju to apskatīt;
5. nepārveidot Telpas;
6. nekavējoties paziņot Iznomātājam par bojājumiem Telpās, kas var izraisīt vai ir izraisījušas avārijas situāciju;
7. avārijas situāciju vai stihisku nelaimu gadījumos nodrošināt avārijas dienesta darbinieku vai Iznomātāja pilnvaroto pārstāvju iekļūšanu Telpās;
8. nekavējoties, bet ne vēlāk kā 48 stundu laikā, informēt Iznomātāju vai tā pilnvarotu personu par jebkuru apstākļu iestāšanos, kas traucē lietot Telpas vai pildīt jebkuras citas no šā līguma izrietošās saistības un pienākumus, kā arī veikt visas darbības, lai pārtrauktu šādu apstākļu tālāku iedarbību, ne vēlāk kā 24 stundu laikā paziņot Iznomātājam par jebkuru Telpām nodarītu kaitējumu, kā arī par veiktajiem kaitējuma un tā seku likvidēšanas pasākumiem;

6.2.15. šim līgumam izbeidzoties, kā arī gadījumā, ja šis līgums tiek pārtraukts pirms noteiktā termiņa, atbrīvot un nodot Telpas ar virtuves aprīkojumu Iznomātājam ne sliktākā stāvoklī kā viņš to saņēmis, ņemot vērā dabisko nolietojumu. Ja 10 (desmit) dienu laikā pēc līguma darbības termiņa izbeigšanās Nomnieks nav atbrīvojis Telpas, tajā atstāto mantu Puses uzskatīs par bezsaimnieka mantu, un Iznomātājs būs tiesīgs rīkoties ar tām pēc saviem uzskatiem.

**7. Iznomātāja tiesības un pienākumi**

7.1. Iznomātājam ir tiesības:

1. kontrolēt šā līguma izpildi, veikt šajā līgumā noteikto Telpu apskati, kā arī nepieciešamības gadījumā saskaņot ar Nomnieku jautājumus par Telpu uzkopšanu un tekošo remontu;
2. pieprasīt no Nomnieka šajā līgumā noteikto maksājumu savlaicīgu samaksu, Telpu un virtuves aprīkojuma izmantošanu atbilstoši šā līguma noteikumiem un ar pienācīgu rūpību;

7.l.3. šajā līgumā noteiktajos gadījumos un kārtībā pārtraukt tā darbības termiņu;

7.l.4. ierosināt veikt grozījumus šajā līgumā, ja ar šādiem grozījumiem netiek pārkāpts šā līguma mērķis un galvenie noteikumi;

7.1.5. veikt visu Telpu apskatiun pārbaudīt Nomnieka līgumsaistību izpildi;

7.1.6. iekļūt Telpās ārkārtējos vai avārijas gadījumos, iepriekš telefoniski informējot par to Nomnieku.

7.2. Iznomātājs apņemas:

1. netraucēt Nomniekam lietot Telpas un virtuves aprīkojumu, ja Nomnieks izpilda un ievēro visus šā līguma noteikumus, ar nosacījumu, ka Nomnieka darbība neskar Iznomātāja un trešo personu darbību;
2. nodrošināt Telpās netraucētu elektroenerģijas un ūdens padevi (turpmāk - padeve), ja Nomnieks ievēro to ekspluatācijas noteikumus, ciktāl tas ir atkarīgs no Iznomātāja, pie kam Iznomātājs nenes atbildību par padeves pārtraukumiem, ja tie nav notikuši Iznomātāja vainas dēļ. Ja padeve nav iespējama tehnisku iemeslu dēļ un bojājums ir radies Nomnieka vainas dēļ vai tam lietošanā nodotajā telpā, izdevumus, kas saistīti ar remontdarbiem, pilnībā sedz Nomnieks;
3. ciktāl tas ir atkarīgs no Iznomātāja, savlaicīgi nodrošināt ārpus Telpas esošo inženiertehnisko tīklu un ierīču remontu un jebkādu bojājumu novēršanu, izņemot 7.2.2.apakšpunktā noteikto gadījumu.

**8. Īpašie noteikumi**

1. Telpu remontu, kura veikšanas vajadzība radusies Nomnieka vainas vai nolaidības rezultātā, Iznomātājs veic uz Nomnieka rēķina.
2. Nomniekam ir tiesības veikt finanšu līdzekļu ieguldījumu nomas objektā, lai nodrošinātu ilgtspējīgu pašvaldības infrastruktūras attīstību, kā arī veikt citus derīgos izdevumus tikai ar Iznomātāja iepriekšēju rakstisku piekrišanu. Šādā gadījumā Puses slēdz atsevišķu vienošanos, kas kļūst par šā līguma neatņemamu sastāvdaļu un paredz finanšu līdzekļu ieguldījuma un derīgo izdevumu ieguldīšanas kārtību, pušu tiesības, pienākumus un nomas līguma pagarināšanas iespējas.
3. Ja Nomnieks ir iecerējis iesniegt pieteikumu Eiropas Savienības struktūrfondu, Kohēzijas fonda vai citu ārvalstu finanšu instrumentu projekta īstenošanai, kas paredz ieguldīt finanšu līdzekļus nomas objektā, finanšu līdzekļu ieguldīšana un iespējamā nomas līguma pagarināšana sakarā ar materiālo ieguldījumu ir rakstveidā saskaņojama ar Iznomātāju. Gadījumā, ja nomnieks neiegūst tiesības īstenot minēto projektu vai līgums par projekta īstenošanu ar nomnieku tiek lauzts, Iznomātājam ir tiesības vienpusēji mainīt nomas līguma termiņu.
4. Telpas remontu, atjaunošanu, pārbūvi un citus celtniecības darbus Nomnieks par saviem līdzekļiem var veikt tikai pamatojoties uz Iznomātāja iepriekšēju vērtējumu un rakstisku piekrišanu, saņemot būvatļauju un citus normatīvajos aktos paredzētos dokumentus, un ievērojot būvniecību regulējošo normatīvo aktu prasības. Šādā gadījumā Puses slēdz atsevišķu vienošanos, kas kļūst par šā līguma neatņemamu sastāvdaļu un paredz finanšu līdzekļu ieguldījuma kārtību, pušu tiesības, pienākumus, nomas līguma pagarināšanas iespējas vai nomas maksas samazināšanas kārtību.
5. Puses nav tiesīgas nodot jebkuras šajā līgumā noteiktās tiesības un pienākumus trešajai personai bez iepriekšējas otras puses rakstveidā izteiktās piekrišanas. Jebkādi pretēji šim noteikumam noslēgti civiltiesiskie darījumi otrai pusei nav saistoši.

**9. Pušu atbildība par līguma neizpildīšanu**

1. Līgumslēdzēja puse, kura nav izpildījusi vai nav pienācīgi pildījusi savas šajā līgumā noteiktās saistības, pilnā apmērā atlīdzina visus zaudējumus un negūto peļņu, kas tajā sakarā nodarīti otrai pusei.
2. Par nomas līgumā noteiktā maksājumu termiņa kavējumu Iznomātājs aprēķina nokavējuma procentus 0,1% apmērā no kavētās maksājuma summas par katru kavējuma dienu.

9.3. Puses garantē, ka līgumu paraksta to likumiskie pārstāvji vai pilnvarotās personas.

**10. Strīdu izskatīšanas kārtība**

1. Strīdi, kas rodas šā līguma izpildes rezultātā, tiek izšķirti pārrunu ceļā. Puse ir tiesīga uzskatīt, ka otra Puse pretenziju ir saņēmusi septiņu darba dienu laikā, ja tā ierakstītā vēstulē izsūtīta uz šajā līgumā norādīto otras puses juridisko adresi.
2. Jebkurš strīds, domstarpība vai prasība, kas izriet no šā līguma, kas skar to vai tā pārkāpšanu, izbeigšanu vai spēkā neesamību, ja to nav izdevies atrisināt šā līguma 10.1.punktā noteiktajā kārtībā, tiks izskatīti normatīvos aktos paredzētajā kārtībā.

**11. Līguma izbeigšanas nosacījumi**

11.1. Iznomātājam ir tiesības, rakstiski informējot Nomnieku vienu mēnesi iepriekš, vienpusēji atkāpties no nomas līguma, neatlīdzinot Nomnieka zaudējumus, kas saistīti ar  
līguma pirmstermiņa izbeigšanu, kā arī Nomnieka veiktos izdevumus Telpās, ja:

1. Nomnieka darbības dēļ tiek bojātas Telpas un/vai virtuves aprīkojums vai ēka Stacijas ielā 45A, Daugavpilī;
2. Nomnieks vairāk nekā mēnesi nemaksā Telpu nomas maksu vai nenorēķinās par komunālajiem pakalpojumiem;
3. Nomnieks vairāk nekā mēnesi kavē nekustamā īpašuma nodokļa samaksu;

11. l .4. Nomnieks vairāk nekā mēnesi kavē zemes nomas samaksas samaksu;

1. Telpa tiek nodota apakšnomā bez Iznomātāja rakstiskas piekrišanas;
2. netiek izpildīti Telpu izmantošanas nosacījumi vai netiek sasniegts nomas līguma mērķis, ar kuru Iznomātājam bija tiesības rēķināties;
3. nomas līguma neizpildīšana ir ļaunprātīga un dod Iznomātājam pamatu uzskatīt, ka viņš nevar paļauties uz saistību izpildīšanu nākotnē.
4. Iznomātājam ir tiesības, rakstiski informējot Nomnieku trīs mēnešus iepriekš, vienpusēji atkāpties no nomas līguma, neatlīdzinot Nomnieka zaudējumus, kas saistīti ar līguma pirmstermiņa izbeigšanu, ja Telpas Iznomātājam nepieciešama sabiedrisko vajadzību nodrošināšanai vai normatīvajos aktos noteikto publisko funkciju veikšanai.
5. Nomnieks var vienpusēji lauzt šo līgumu, trīsdesmit dienas iepriekš par to rakstiski paziņojot Iznomātājam.
6. Nomnieks jebkurā laikā drīkst lauzt šo līgumu vienpusējā kārtībā, rakstiski brīdinot par to Iznomātāju piecas dienas iepriekš, gadījumā, ja:

11.4.1. ugunsgrēka vai cita no Nomnieka neatkarīga nelaimes gadījuma rezultātā Telpa kļūst nepiemērota tās turpmākai izmantošanai šajā līgumā paredzētajiem mērķiem;

11.4.2. Nomnieka tiesības lietot un rīkoties ar Telpām kādā veidā ierobežo valsts vai pašvaldības institūcijas vai trešās personas.

11.4.3. Nomnieka darbība ir pretrunā ar Iznomātāja noteikto telpu iekšējo kārtību, tādējādi nav savienojama ar Nomnieka iestādes darbību.

11.5. Jebkurā līguma darbības izbeigšanās gadījumā Nomnieks pilnā apmērā ir atbildīgs par Telpu un virtuves aprīkojuma nodošanu Iznomātājam.

**12. Garantijas**

12.1. Iznomātājs garantē, ka tam ir pilnīgas tiesības slēgt šo līgumu uz tajā minētajiem noteikumiem, kā arī to, ka Telpas šā līguma noslēgšanas brīdī nav ieķīlātas, nav pārdotas, nav iznomātas, nav aizliegtas, nav strīdus priekšmets un nav citādā veidā apgrūtinātas. Iznomātājs garantē, ka Telpu stāvoklis pieļauj to iznomāšanu.

1. Iznomātājs garantē, ka Nomnieks var bez šķēršļiem izmantot Telpas uz šajā līgumā minētajiem noteikumiem bez jebkāda veida pārtraukumiem vai traucējumiem no Iznomātāja puses.

12.3. Nomnieks uzņemas pilnu materiālo atbildību par zaudējumiem, ko viņš ar savu darbību vai bezdarbību nodarīs trešajai personai vai tās mantai.

**13. Nepārvarama vara**

1. Ja kāda no pusēm uzskata, ka tās saistību izpildi ietekmē nepārvarama vara, tai nekavējoties par to rakstiski jāpaziņo otrajai pusei, sniedzot nepieciešamās ziņās un kompetento iestāžu izsniegtus pierādījumus, kā arī jāveic visi iespējami pasākumi, lai mazinātu tās sekas.
2. Ja līgumslēdzēja puse nevar pilnīgi vai daļēji izpildīt līguma noteikumus un šāda izpilde ir radusies nepārvarama spēka rezultātā, ko puses nevarēja paredzēt un novērst (dabas stihija, kara darbība, meteoroloģiskie laika apstākļi), saistību izpildes termiņš tiek pagarināts atbilstoši dienu skaitam, kādā darbojošies nepārvarama spēka apstākļi, vai arī atbilstoši laikam, kas nepieciešams šo apstākļu radīto seku novēršanai.

**14. Noslēguma jautājumi**

1. Šis līgums ir sastādīts uz sešām lapām, latviešu valodā, trijos eksemplāros, pa vienam eksemplāram katrai no Pusēm un trešais eksemplārs Daugavpils pilsētas domei. Visiem eksemplāriem ir vienāds juridisks spēks. Šim līgumam ir pievienots Telpu plāns (pielikums), kas ir šā līguma neatņemama sastāvdaļa. Līgums ir sanumurēts un cauršūts.
2. Šī līguma noteikumi ir saistoši līdzējiem, tā arī viņu tiesību un saistību pārņēmējiem.
3. Šis līgums pilnībā apliecina līgumslēdzēju vienošanos. Iznomātājs un Nomnieks ar saviem parakstiem apliecina, ka viņiem ir saprotams šā līguma saturs, nozīme un sekas, tie atzīst to par pareizu, savstarpēji izdevīgu un paraksta to labprātīgi, bez viltus, maldības un spaidiem.

**15. Pušu rekvizīti un paraksti**

|  |  |  |
| --- | --- | --- |
| **Iznomātājs** | **Nomnieks** | |
|  |  |

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Z.V. Z.V.